Bolgariya davlat madhiyasi. Mila Rodino (bolgar tilida. Mila Rodino, [ˈmiɫɐ ˈrɔdino]; „Aziz Vatan“) — Bolgariyaning davlat madhiyasi. Uni Tsvetan Radoslavov 1885-yilda Serb-Bolgariya urushiga ketayotganda yozgan. Madhiya 1964-yilda qabul qilingan. Matn koʻp marta oʻzgartirilgan, oxirgi marta 1990-yilda. 1991-yil 13-iyulda madhiya qisqartirilgan. 1886—1947-yillarda Bolgariya milliy madhiyasi „Shumi Maritsa“ edi. 1951-yildan 1964-yilgacha „Balgariyo mila, zemya na geroi“ davlat madhiyasi boʻlgan. Tarix. Madhiyaning yaratilishi. Qoʻshiq bastakor Tsvetan Radoslavov tomonidan 1885-yilda Serb-Bolgariya urushidagi ishtirokidan keyin yaratilgan.